|  |
| --- |
| Sygeplejesymposium 2014 |
| Forfatter/forfattereNavnStillingTitelArbejdsstedMailadresse  | 1. Vibeke Høgh, Sygeplejerske, Master i Klinisk Sygepleje, PhD studerende, Aalborg Atrial Fibrillation Study Group, Kardiologisk Afdeling, Aalborg Universitets Hospital. vih@rn.dk
2. Kirsten Frederiksen, sygeplejerske, ph.d., lektor, Sektion for sygepleje, Institut for Folkesundhed, Aarhus Universitet, KF@sygeplejevid.au.dk
3. Charlotte Delmar, sygeplejerske, ph.d., professor, Sektion for sygepleje, Institut for Folkesundhed, Aarhus Universitet og Institut for klinisk medicin, Aarhus Universitet, samt adjungeret professor ved Aalborg Universitet. cd@sygeplejevid.au.dk
 |
| Titel på abstrakt | At balancere mellem nærhed og distance - rollen som forsker i tætte relationer. Erfaringer fra et case studie.  |
| Abstrakt Max 350 ord | *Baggrund*Arbejdet med et case studie, som er ét af mine studier i mit ph.d. forløb, der overordnet handler om patienters hverdagsoplevelser og oplevelse af helbred i livet med atrieflimren, har gjort mig opmærksom på betydningen af forskerens roller og positioner i tætte relationer. *Formål*At udlægge roller og positioner som jeg tager og tildeles som forsker i et case studie. *Materiale og metodebeskrivelse* Jeg følger en 54-årig erhvervsaktiv mand med hustru og 2 voksne børn, og som har nylig-diagnosticeret symptomatisk atrieflimren. Planen er at jeg skal følge hans forløb i et år. Allerede nu efter 5 måneders forløb, er det blevet til 20 besøg hos egen læge, forundersøgelse i ambulatoriet, indlæggelse til Radiofrekvens Ablation (operation for atrieflimren), flere hjemmebesøg og samtaler med såvel deltagerne og pårørende. *Resultat*Der er både fordele og ulemper ved at have en sygeplejefaglig klinisk kardiologisk erfaring som baggrund i mit arbejde som forsker. Det stiller krav til selv-refleksion i situationen at arbejde med at finde den rette balance mellem nærhed og distance i forhold til relationen med deltageren. Hertil er dagbogsskrivning et vigtigt redskab. *Perspektivering* Erfaringer fra arbejdet med dette casestudie kan være med til at belyse vigtigheden af selv-refleksion i arbejdet som forsker, og kan bidrage til at belyse betydningen af at forskeren er en aktiv del af dataindsamlingen i et sådan forløb. Selv- refleksion er også et vigtigt element i klinisk sygepleje. Dermed ser jeg her en mulighed for at knytte kompetencer i forskning til kompetencer i klinisk sygepleje.  |

Sendes til Tove Pank som vedhæftet fil – mail tove.pank@rn.dk - seneste 1. april 2014

 Spørgsmål vedr. abstrakts til Tove Pank enten på tlf.: 9764 3751 / 2557 9079 eller på mail